কলমাকান্দা সংবাদদাতাঃ নেত্রকোণা জেলার কলমাকান্দা উপজেলার খারনৈ ইউনিয়নে গোবিন্দপুর উচ্চ বিদ্যালয় মাঠে বাঙ্গালী ঘরানার ঐতিয্যবাহী নবান্ন উৎসব উপজেলা প্রশাসন ও উপজেলা কৃষি সম্প্রসারণের উদ্যোগে অনুষ্ঠিত হয়েছে। এ উপলক্ষে ব্যাপক কৃষক কৃষানী সমাবেশ, ধান কর্তন ও পিঠা মেলা উৎসব সহ আধিবাসী তরুন তরুনীরা তাদের ঐতিয্যবাহী সাজে সজ্জিত হয়ে সংগীত পরিবেশন করেন। আলোচনা সভায় সভাপতিত্ব্ করেন উপজেলা কৃষি অফিসার কৃষিবিদ আব্দুল্লাহ আল মামুন প্রধান ও বিশেষ অতিথি ছিলেন উপজেলা হিসাব রক্ষণ কর্মকর্তা লেখক ও কবি আবু সাঈদ কামাল। বক্তব্য রাখেন আমীন শেখ, অশুক চিসিম, আমজাদ হোসেন, সিরাজুল ইসলাম, জুলহাস মিয়া, অর্পনা ঘাগ্রা, সাংবাদিক জাফর উল্লাহ, ও প্রেসক্লাব সেক্রেটারী মোঃ ফখরুল আলম খসরু।